SCGP ลุ้นกำไรปีนี้แตะ 9.5 พันลบ. รับความต้องบรรจุภัณฑ์ฟื้นในอาเซียน-ยุโรป
SCGP ลุ้นกำไรปีนี้แตะ 9.5 พันลบ. รับความต้องบรรจุภัณฑ์ฟื้นในอาเซียน-ยุโรป แนะซื้อเป้า 66 บาท
SCGP ลุ้นกำไรปีนี้แตะ 9.5 พันลบ.รับความต้องบรรจุภัณฑ์ฟื้นในอาเซียน-ยุโรป แนะซื้อเป้า 66 บาท
18 มี.ค. 2565

บล.โนมูระ พัฒนสิน ระบุในบทวิเคราะห์วันนี้ (11 มี.ค.2565) ว่า บริษัท เอสซีจี แพคเกจจิ้ง จำกัด (มหาชน) หรือ SCGP เป็นผู้นำตลาดบรรจุภัณฑ์ครบวงจรที่ใหญ่ที่สุดใน South East Asia มีธุรกิจตั้งแต่ต้นน้ำถึงปลายน้ำ โดยคาดกำไรปกติปี 2565 ที่ 9.5 พันลบ. (โต 34%เทียบช่วงเดียวกันของปีก่อน) ตามรายได้ที่โต 5% เทียบช่วงเดียวกันของปีก่อน จากความต้องการบรรจุภัณฑ์ที่ฟื้นตัวใน ASEAN และยุโรป ระยะสั้นคาดกำไรไตรมาส 1/2565 โตเทียบไตรมาสก่อนหน้าจากราคากระดาษที่เพิ่มขึ้น ต้นทุนกระดาษที่ลดลง และปริมาณขายที่ฟื้นตัวตามเศรษฐกิจ
ด้าน Valuation: เป็นหุ้นกลุ่มนำ Sector ที่มีความแข็งแกร่งในตลาดปัจจุบัน และยังมีการเติบโตสูง โดยปัจจุบันซื้อขายบน PER22 ที่ 25 เท่า โดยราคาน้ำมันและถ่านหินเริ่มปรับตัวลดลง ลดแรงกดดันในขาต้นทุน  และเป็นหุ้นกลุ่มนำตลาดที่ธุรกิจมั่นคงและแข็งแรงมาก และเป็นรายใหญ่สุดในอาเซียน ที่โอกาสเติบโตยังสูงจากพฤติกรรมของผู้บริโภคที่ใช้ E-commerce และ Food delivery มากขึ้น รวมถึง การทำ M&amp;A ซึ่งมี Track record ที่ดี แนะลงทุนราคาเป้าหมาย 66 บาท